b'\n_START_ARTICLE_\nPeplos\n_START_PARAGRAPH_\nPeplos er en gresk betegnelse for en fotsid klesdrakt for kvinner i antikken. Den ble satt sammen av et eller to rektangul\xc3\xa6re t\xc3\xb8ystykker, uten spesielle former og lite som ble sydd. Den fungerte som en l\xc3\xb8s tunika og hadde forskjellige navn, men hovedsakelig peplos og ble kun benyttet av kvinner._NEWLINE_Lengden med det avlange t\xc3\xb8ystykket tilsvarte kroppens pluss litt til, og den ble brettet til det halve fra albu til albu, deretter foldet og brettet rundt kroppen f\xc3\xb8r den festes mot skuldrene med n\xc3\xa5ler. Livet ble strammet til med et belte. Overdelen ble trukket noe opp slik at den hang over beltet. Over dette kunne en kvinne folde en tyngre tunika eller kappe som ble kalt for himation._NEWLINE_Bortsett fra korestatuer ble klesdrakten ofte skildret i vasemaleri fra 400-tallet f.Kr._NEWLINE_P\xc3\xa5 den siste dagen av pyanopsion i antikkens Athen, den m\xc3\xa5neden da festen thesmoforia ble feiret, ble peplos en del av kultprosessen. Prestinnene til Athene Polias og arrephoroi (spesielt utvalgt unge kvinner som hjalp til) satte opp en vevstol og hvor ergastinai (utvalgte unge kvinner for oppgaven) vevde en t\xc3\xb8y til peplos som deretter ble gitt en statue som representerte gudinnen Athene.'